**Tisztelt Szülők, Kedves Tanulók!**

Szeretnénk a központi felvételivel kapcsolatban néhány fontos dologról tájékoztatni Önöket, Benneteket.

A járványhelyzet miatt a biztonságra törekszünk. Ahhoz, hogy gördülékenyen tudja mindenki megtalálni a helyét, a terembeosztásokat itt és iskolánk Facebook-oldalán is csatoljuk hamarosan. Kérjük, január 22. előtt nézzék meg, hogy ki melyik teremben írja a dolgozatokat!

Szülőt, hozzátartozót az épületbe nem engedhetünk be. Kérjük a megértésüket!

**Az iskola épületén belül az alábbi módon tájékozódhattok:**

Földszint:

balra: 1, 2, 3, 4, 5. terem

jobbra: 6, 7, 7/A. terem

1. emelet:

balra: 8, 9, 10, 11, 12. terem

jobbra: 15, 16. terem (Itt írják dolgozataikat a BTMN-es, SNI-s tanulók)

1. emelet:

balra: 17, 18, 19, 20, 21. terem

lépcsővel szemben: 23-as terem

jobbra: 26, 27, 28. terem

A belépésnél lázmérő kapun jöhettek be. A portán és minden teremben kézfertőtlenítő folyadékot találtok. Kérjük, használjátok! **A belépésnél és az épületen belüli mozgásnál kötelező mindenki számára a maszkviselés.**

Egy teremben maximum 10 tanuló ül. 10 órától a magyar nyelvi, 11 órától a matematika mérőlapokat oldjátok meg.

A teremben ügyelünk arra is, hogy legalább másfél méter távolságra üljetek egymástól. A felügyelőtanárok kötelezően maszkot viselnek. **A tanulók számára is ajánljuk a maszkviselést.**

Hozzatok magatokkal **személyi igazolványt vagy diákigazolványt** az íróeszközökön kívül!

**A kijavított dolgozatokat január 25-én 8.00-16.00 között nézhetitek meg.** A dolgozatokról fényképet készíthettek.